**«Жекелеген тауар түрлерінің Тізбесін, сондай-ақ ең төменгі баға деңгейін айқындау тәртібін бекіту туралы» Қазақстан Республикасы Қаржы министрінің бұйрығының жобасына**

(бұдан әрі – Жоба)

**АНЫҚТАМА**

Жоба Қазақстан Республикасы Салық кодексінің 518-бабы 2-тармағына сәйкес әзірленді.

Жобаның **мақсаты** ең төменгі баға деңгейі қолданылатын тауарлардың жекелеген түрлерінің тізбесін, сондай-ақ ең төменгі баға деңгейін айқындау тәртібін бекіту болып табылады. Бұл тауарлардың қозғалысын бақылауды қамтамасыз етуге, көлеңкелі экономика деңгейін төмендетуге және салықтық әкімшілендірудің тиімділігін арттыруға бағытталған.

**Жобаның күтілетін нәтижесі** **салық төлеушілер мен мемлекеттік кірістер органдары арасындағы сенім дәрежесін** жақсарту, салықтық есептілік нысанын дұрыс толтырмауды және Еуразиялық экономикалық одаққа мүше мемлекеттер арқылы импортталған тауарлар бойынша салықтарды төлемеуді болдырмау болып табылады. Сонымен-ақ, салық жүйесіндегі ашықтық пен бақылауды арттырады, **көлеңкелі экономика деңгейін төмендетеді**, бизнестің салық органдарымен өзара іс-қимылын жеңілдетеді, сондай-ақ **бюджетке салық түсімі артады**.